Times of Malta illum bl-istorja ewlenija dwar ċaqliq li kien hemm fil-Korp tal-Pulizija. Il-Kummissarju Peter Paul Zammit jirreżenja u se jieħu rwol amministrattiv ta’ koordinatur tas-sigurtà nazzjonali waqt avvenimenti nazzjonali. M’hemmx żejt fil-bir ta’ Ħaġar Qim – Il-kumpanija Phoenicia Energy tabbanduna it-tħaffir esploratorju għaż-żejt fin-Nofsinhar ta’ Malta minħabba li ma nstabu l-ebda riżervi taż-żejt l- orizzont illum bl-istorja ewlenija dwar il-mewt ta’ raġel li qatta’ ħajtu kollha jgħix  f’għar f’Għajn Tuffieħa. Storja oħra fuq l-ewwel paġna ta’ l-orizzont hija dwar il-memorandum ta’ qbil għal ħames snin maċ-Ċina. Dan huwa ftehim li ntlaħaq qabel ħaddieħor isostni il-Prim Ministru Joseph Muscat. Peter Paul Zammit jispiċċa minn Kummissarju tal-Pulizija. Il-Korp tal-Pulizija se jiġi riorganizzat. The Malta Independent tgħid li l-Prim Ministru Joseph Muscat iħabbar li se jkun iffirmat Memorandum of Understanding storiku maċ-Ċina. Waqt Business Breakfast, il-Prim Ministru jiddeskrivi l-programm ta’ ċittadinanza bħala suċċess u jgħid li dawk li applikaw għaċ-ċittadinanza saru jħobbbu lil Malta. Peter Paul Zammit jispiċċa minn kummissarju tal-Pulizija.Ray Zammit jieħu postu. In-Nazzjon : L-istorja ewlenija llum bit-titlu Jitneħħa l-Kummissarju tal-Pulizija Peter Paul zammit. Id-deputat Kummissarju Ray Zammit maħtur l-aġent kummissarju tal-Pulizija. Saħħa: Proposti mill-Partit Nazzjonalista. Jippreżenta proposti għal titjib fil-qasam tal-kura tal-komunità u s-saħħa primarja. Europa League: Żewg telfiet għal Hibernians u Birkirkara li jġarrbu telfiet minimi.